Ion Druță
Ion Druță (ka Ion Drutse; 3. september 1928 Horodiște – 28. september 2023 Moskva) oli Moldova kirjanik. Ta lõpetas 1957. aastal Moskva Maksim Gorki nimelise Kirjandusinstituudi. Tema loomingust on eesti keeles Loomingu Raamatukogus ilmunud jutustus "Ühe doina jälgedes" (tõlkinud Aleksander Kurtna, 1963), kirjastuses Eesti Raamat 1978. aastal lasteraamat "Koolijutte" (tõlkija Lea-Muti Rosin) ja 1988. aastal ajalooline romaan "Valge kirik" (tõlkija Ülo Tootsen). Suure osa Druță loomingust moodustasid näidendid. Alates 1969. aastast elas Moskvas, kus ta ka 28. septembril 2023 95-aastasena suri.